section_heading: Povijest
paragraph_text: Posao ponude projekata za uštedu energije nastao je za vrijeme naftne krize u sedamdesetima kao reakcija na porast cijena energenata. Jedan od prvih primjera je tvrtka u Teksasu koja je napravila uređaj za automatizaciju paljenja rasvjeta i druge opreme u cilju regulacije potrošnje energije. Projekt u početku nije bio dobro prihvaćen zbog sumnje u količinu energije koja se može uštediti. Kako bi otklonili sumnju odlučili instalirati uređaj te za uzvrat zatražili postotak ušteda. Tvrtka je ostvarila dobre rezultate i postavila temelje modela poslovanja tvrtki za pružanje energetskih usluga. Nakon završetka krize, cijene energenata su pale te je rast tvrtki za pružanje energetskih usluga značajno usporen.<ref >Bullock, Cary, and George Caraghaiur. Guide to Energy Services Companies. The Fairmont P, Inc., 2001. 10 Mar. 2008 <http://books.google.com/books?id=8_x3jTzUMpwC&printsec=titlepage&dq=esco&source=gbs_toc_s&cad=1#PPA83,M1>